**ΘΕΜΑ : Συγκρότηση επιτροπής διαγωνισμού έργων**

Ημ/νία υποβολής ***12/04/2021***

**Ερώτηση :** Συγκρότηση επιτροπής διαγωνισμού έργων

Με ποιο τρόπο συγκροτείται η επιτροπή διαγωνισμού έργου του άρθρου 221 παρ.8α του Ν4412/16 όταν ως κριτήριο ανάθεσης χρησιμοποιείται η πλέον συμφέρουσα, από οικονομική άποψη, προσφορά μόνο βάσει τιμής ή βάσει πλήρως αντικειμενικοποιημένων κριτηρίων;

Πώς επιλέγονται τα μέλη που τη συγκροτούν, ποιος ορίζει τα βασικά και τα αναπληρωματικά μέλη, ο πρόεδρος πώς επιλέγεται;

Τέλος φόρμας

**Απάντηση :**

**1η περίπτωση:** Στην περ. α), της παρ. 8 Άρ. 221 η οποία αφορά στα όργανα διενέργειας διαδικασιών ανάθεσης και εκτέλεσης δημοσίων συμβάσεων έργων με κριτήριο ανάθεσης την πλέον συμφέρουσα από οικονομική άποψη προσφορά μόνο βάσει τιμής, ή βάσει αντικειμενικοποιμένων κριτηρίων( σημειωτέον ότι αποτελεί προσθήκη, η οποία δεν υπήρχε στην προϋφιστάμενη διάταξη), τροποποιείται ο τρόπος συγκρότησης της επιτροπής διαγωνισμού. Ειδικότερα, η Επιτροπή αποτελείται, καταρχήν, από τρεις (3) τεχνικούς υπαλλήλους, κατηγορίας ΠΕ ή TE, με τους αναπληρωτές τους, που υπηρετούν στην αναθέτουσα αρχή, και είναι εγγεγραμμένοι στο Μητρώο Μελών Επιτροπών Διαδικασιών Σύναψης Δημοσίων Συμβάσεων (Μη.Μ.Ε.Δ.). Περαιτέρω, προβλέπεται, κατ’ εξαίρεση, η δυνατότητα της αναθέτουσας αρχής, εφόσον οι υπάλληλοί της δεν επαρκούν, είτε να αιτηθεί την υπόδειξη ορισμού μελών από λοιπούς φορείς του Δημοσίου, όπως το τελευταίο προσδιορίζεται στο άρθρο 14 του ν. 4270/2014, εγγεγραμμένων στο προμνησθέν μητρώο, είτε, στην περίπτωση που και αυτοί δεν επαρκούν, να προσφύγει στην διενέργεια κλήρωσης, μεταξύ των εγγεγραμμένων στο Μητρώο.

Εν προκειμένω και σε συνδυασμό με τα προεκτεθέντα επί της ισχύος του άρθρου 26 του ν. 4024/2011, οι ως άνω τεχνικοί υπάλληλοι της αναθέτουσας αρχής δεν επιλέγονται με κλήρωση, αλλά **με ορισμό μεταξύ των υπηρετούντων στην αναθέτουσα αρχή.** (Οικονομική Επιτροπή στην περίπτωση των ΟΤΑ α΄ και β΄ βαθμού).

**2η περίπτωση:** Όταν η εκτιμώμενη αξία σύμβασης του Έργου είναι μικρότερη του ενός εκατομμυρίου (1.000.000) ευρώ (χωρίς ΦΠΑ), η Επιτροπή Διαγωνισμού του Έργου δεν θα προκύψει από κλήρωση (σύμφωνα με το προϊσχύον καθεστώς) αλλά η διαδικασία συγκρότησής της καθίσταται πιο ευέλικτη και πλέον αυτή θα ορισθεί από την ΑΑ (Οικονομική Επιτροπή σε ΟΤΑ α΄και β΄ β.) στην περίπτωση του Άρθρου 8α) και δύναται να αποτελείται από υπαλλήλους της ΑΑ, ένας εκ των οποίων είναι υποχρεωτικά τεχνικός εγγεγραμμένος στο Μητρώο Μελών Επιτροπών Διαδικασιών Σύναψης Δημόσιων Συμβάσεων Έργων (Μη.Μ.Ε.Δ.)

**Η Οικονομική Επιτροπή** είναι συλλογικό όργανο, αρμόδιο για τον έλεγχο και την παρακολούθηση της οικονομικής και διοικητικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: [...] **στ) Αποφασίζει για:** i. Την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, συμπεριλαμβανομένων και αυτών που αφορούν σε έργα, μελέτες, προμήθειες και υπηρεσίες, καθώς και **τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του Δήμου ή δημόσιους υπαλλήλους.** [...] ζ) Ασκεί καθήκοντα αναθέτουσας αρχής για τις συμβάσεις έργου, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων απευθείας ανάθεσης που υπάγονται στην αρμοδιότητα του δημάρχου και των περιπτώσεων του άρθρου 44 του ν. 4412/2016 (Α΄ 147[...] (άρθρο 72 παρ.1στ και 1ζ Ν. 3852/2010, όπως το άρθρο 72 αντικαταστάθηκε από το άρθρο 40 του Ν. 4735/20) (**άρθρο 72 παρ.1στ Ν. 3852/2010**, όπως το άρθρο 72 αντικαταστάθηκε από το άρθρο 40 του Ν. 4735/20)

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***zpapastamatis@gmail.com***

Τηλ. Επικοινωνίας :*6945558980*